गुवाहाटी / गोदान दिल्ली,मार्च  11  : भारतनि बिसायखथि बिफान एबा इलेक्शन खमिसन ऑफ इंन्डीया ( ECI ) आ  2019  माइथायाव खुंफुंजानो गोनां लख सभा बिसायखथिनि समखौ फोसावनानै होनाय लोगो लोगोनो मोन  6  हारिनि दैदेनगिरिफोरा सेडियुल ट्रायब बिमुंनि दाबिखौ लानानै गोदान दिल्लीआव थानाय कंग्रेज राजखान्थि दोलोनि मावख'आव थांनानै राहुल गान्डी बिथांजों सावरायहोयोखौरां मोन्नाय बादिब्ला बिथांमोनहा मोन  6  हारिनि सेडियुल ट्रायब बिमुंनि दाबिखौ सुफुंनानै होनो थाखाय राहुल गान्डी बिथांखौै दिनै (  11  मार्च  2019  ) खावलायहोयो ।आसामनि मोन  6  हारिसाफोरा जाबाय फारियै - चुतीया,मटक,मरान,कछ - राजबंसि,टाय अहम आरो टी - ट्रायब एबा आडिवासि,बिथांमोनहा ट्रायबेल माहारिनि आखुथायफोर गैयाब्लाबो गोबाव समनिफ्रायनो ट्रायबेल बिमुंनि दाबि खालामबोगासिनो दं ।" सेडियुल ट्रायब एबा ट्रायबेल बिमुंनि गनायथि होनाया राजखान्थियारि जेंना,मानोना बेयो जोंनि मोन्थाय ।